tomron87/hebrew-wikipedia-sentences-corpus huggingface dataset:
במסגרת הסכם הזיכיון בין זכיינית הפרויקט, שפיר הנדסה לבין המדינה, קיבלה שפיר אופציה לביצוע פרויקט דומה בכניסה לירושלים.
שהיה אמור לכלול הסבת הנתיב השמאלי בכביש 1, ממוצא עד גינות סחרוב, לנתיב מהיר בתשלום.
אולם הסבתו לנתיב אגרה סוכלה בידי ועדת הכלכלה של הכנסת.
כמו כן, סבל הפרויקט המתוכנן מהתנגדות ראש עיריית ירושלים לשעבר אורי לופוליאנסקי.
זאת לאחר שבוצעו חלק ניכר מהעבודות להקמת הנתיב.
הנתיב המהיר גרר ביקורת מגורמים שונים.
הביקורת נסבה סביב מספר נקודות:
ב-2012 התריע דו"ח מבקר המדינה שהנתיב המהיר נסלל בחלקו על גבי תוואי המיועד להקמת מסילת רכבת רביעית בין תל אביב ולוד.
במסגרת תוכנית תשתית לאומית 33 (תת"ל 33), שאושרה ב-2018, כביש 1 יורחב צפונה בכ-24 מטרים.
לשטח ההרחבה יועברו המסלול לכיוון תל אביב והנתיב המהיר ייסלל מחדש.
ההפקעה של נתיב תנועה אחד מתוך שלושה נתיבים ביציאה מהנתיב המהיר, בנתיבי איילון סמוך למחלף קיבוץ גלויות.
העובדה שבכניסה לנתיב המהיר אין תחנת רכבת, אף על פי שאזור הכניסה והחניה נמצאים על פסי הרכבת, ולמרות קיומה של תחנת רכבת בכפר חב"ד, סמוך מאוד למקום.
רכב עם 4 נוסעים ומעלה, הרשאי לעבור בנתיב באופן חופשי, צריך לעבור דרך תחנת בדיקה ידנית הגוזלת זמן, ומעמידה בשאלה את החסכון בזמן.
זאת, במקום להשתמש במערכות אוטומטיות הסופרות את מספר האנשים ברכב, כמקובל בעולם.
הנתיב צר מאוד וחסום על ידי גדר-הפרדה משני צדדיו.
רוחבו הצר של הנתיב מאפשר מעבר של טור אחד של כלי רכב בלבד.
כתוצאה מכך, בשעת סכנה (לדוגמה, בלימת חירום של הרכב מלפנים), לא ניתן לתמרן ולהימלט לצדדים.
בנוסף, רכב כבד שיתקע על הנתיב (בגלל תאונת דרכים, תקלה מכנית, וכו'), יחסום לחלוטין את הנתיב ויגרום לפקקי תנועה חמורים.
גורמים חברתיים יצאו נגד הכביש ואף כינוהו "נתיב לעשירים בלבד", היות שהמחיר לנסיעה בודדת בנתיב יכול להגיע ל-107 שקלים.
כלי רכב היוצאים מנתב"ג אינם יכולים להשתלב בנתיב המהיר גם אם הם מעוניינים בכך, ונאלצים להשתלב בשאר הנתיבים של כביש 1, אף על פי שמבחינה תכנונית, ניתן היה למקם את הכניסה לנתיב כ-400 מטר מערבה, ובכך לאפשר ליוצאים מנתב"ג להשתלב בנתיב המהיר.
גורמים שונים טוענים שמדובר בהכשלה מכוונת, שנועדה למנוע ממאות המוניות, הפורקות מדי יום נוסעים בנתב"ג וחוזרות לתל אביב ריקות, מלנסוע בנתיב בחינם, שכן הנסיעה לרכב ציבורי פטורה מאגרה.
עם זאת, ניתן לצאת מנתב"ג דרך מחלף לוד ולהשתלב בנתיב המהיר.
תושבי כפר חב"ד מתנגדים להיעדר מעבר נוח לנתיב מהכפר להולכי רגל, דבר הגורם לנפגעים, אף על פי שקיום מעבר חופשי שכזה היווה חלק מהסכם עם מועצת שדות דן בעניין.
מסלול הנתיב המהיר בכביש 1 ממזרח למערב
קילומטריםשםסוג מפגשמיקוםדרכים מצטלבות 0מחלף בן-גוריוןנתב"ג (אין גישה מהיציאה המערבית של כביש נתב"ג - ) 5 כניסה לחניון חנה וסע סמוך למחלף שפירים, בית דגן כביש גישה לחניון חנה וסע שבמרכז הכביש 13מחלף קיבוץ גלויותתל אביבכביש 20 (אין גישה לכביש 461 )
הנשף באי הפיסקאלי נערך בריו דה ז'ניירו ב-9 בנובמבר 1889, לכבוד קציני האנייה הצ'יליאנית "האדמירל קוקרן".
הייתה זו המסיבה הגדולה האחרונה שערכה המונרכיה הברזילאית לפני ההכרזה על ברזיל כרפובליקה, כשבוע לאחר מכן (15 בנובמבר 1889).
בתחילה נקבע להיערך הנשף ב-19 באוקטובר, אך נדחה בעקבות מותו של לואיש הראשון, מלך פורטוגל, אחיינו של פדרו השני, קיסר ברזיל.
הנשף זכור בשל ההפרזה, הפזרנות וההוללות הרבים שניכרו בו – האי הפיסקאלי קושט כולו בבלונים ונציאנים, עששיות סיניות, אגרטלים צרפתיים ופרחים ברזילאיים.
בצידו האחורי של האי, הותקנו שני שולחנות, שהוצבו בצורת פרסה, ועליהן הוגשה ארוחת ערב לחמש מאות מוזמנים, במאתיים וחמישים מקומות ישיבה מכל צד.
במנות שהוגשו בצלחות עטורות פרחים ופירות אקזוטיים (וביניהן), נצרכו 800 ק"ג חסילונים, 1,300 עופות, 500 עופות הודו, 64 עופות פסיון, 1200 קופסאות אספרגוס, 20,000 כריכים, 14,000 גלידות, 2,900 צלחות חטיפים מתוקים, 10,000 ליטר בירה ו-304 ארגזי יין, שמפניה ומשקאות שונים.
תזמורת, אשר הוצבה על סיפון האנייה אדמירל קוקרן, שלכבוד צוותה נערך הנשף, ניגנה אל תוך הלילה שירי ואלס ופולקות.
למרבה האירוניה, מיד עם הגעת המשפחה הקיסרית לנשף, התרחשה תקרית מביכה (אין לכך אימות): מסופר כי בעת שנכנס דום פדרו השני, קיסר ברזיל, לאולם הנשף, הוא איבד את שיווי משקלו ומעד.
כשהתאושש מהנפילה, קרא הקיסר בקול רם: " המונרך החליק, אך המונרכיה לא נפלה" (פורטוגזית – "O monarca escorregou, mas a monarquia não caiu").
עם תום הנשף, בחמש אחר חצות, לאחר צאת המוזמנים, גילו עובדי הניקיון פריטים יוצאי דופן מפוזרים ברצפה: נוסף על כוסות שבורים ובקבוקים פזורים, נאספו אותות כבוד אבודים ואף פריטי לבוש נשיים אינטימיים.
אפשר כי הדבר בדוי, שכן הדברים פורסמו ב-12 בנובמבר 1889 בטור ההיתולי "Foguetes" בכתב העת "O Paiz" בריו דה ז'ניירו.
הנשקייה המלכותית היא המוזיאון הלאומי של הממלכה המאוחדת לכלי נשק ושריון, ונשקייה שפעלה באנגליה החל מימי הביניים.
המוזיאונים של הנשקייה המלכותית הם המוזיאון העתיק ביותר בממלכה המאוחדת ואחד העתיקים בעולם.
הנשקייה המלכותית בעלת אחד האוספים הגדולים ביותר של כלי נשק ושריון בעולם, ומהווה חלק מהאוסף הלאומי של הממלכה המאוחדת הכולל את אוסף כלי נשק ושריון, אוסף הארטילריה הלאומי ואוסף כלי הירייה הלאומי.
היא גם מופקדת כשומרת ההיסטוריה של מצודת לונדון.
שנים היה המוזיאון ממוקם ב"מגדל הלבן" שבמצודת לונדון אך בשנים האחרונות פוצל ורובו הועבר למקומות אחרים.
שלושת המוזיאונים המציגים כיום את אוסף הנשקייה המלכותית הם:
שם ומיקום קואורדינטות מוזיאון הנשקייה המלכותית, לידס מצודת לונדון, לונדון פורט נלסון, פורטסמות'
מספר פריטים מוצגים גם בלואיוויל, קנטקי, בארצות הברית בשיתוף פעולה עם מוזיאון ההיסטוריה הבינלאומי פרזייר.
הנשקייה המלכותית היא אחד המכונים העתיקים של מצודת לונדון ותפקידה המקורי היה ייצור שריון עבור מלכי אנגליה.
ב-1535 ביקר איש רם מעלה זר בנשקייה ושילם על מנת לצפות באוסף השריונות שלה.
כבר בזמנו של צ'ארלס השני, מלך אנגליה, הנשקייה הקימה תצוגה קבועה; "הנשקייה הספרדית" שכללה גם מכשירי עינויים ואת "שושלת המלכים" - שורה של פסלי עץ המייצגים את מלכי אנגליה.
תצוגה זו הפכה למוזיאון הראשון בבריטניה.
מ-1414, מצודת לונדון הפכה לביתו של מאסטר-גנרל החימוש (Master-General of the Ordnance) ולאחר מכן מנהלת החימוש (Board of Ordnance) שהיו אחראים על הספקת נשק הן לצבא בריטניה והן לצי המלכותי.
הסדנה שבמצודת לונדון נטלה חלק בפיתוח, ייצור ואחסון של מגוון רחב של כלי נשק עד שמנהלת החימוש בוטלה ב-1855. עם זאת, האוסף ההיסטורי נשאר.
ניתן היה להציג רק חלק קטן מהאוסף במבנים שבתוך מצודת לונדון, וב-1995 הועבר רוב אוסף הארטילריה לפורט נלסון בהמפשייר וב-1996 הועברו רוב כלי הנשק הקלים והשריונות ל"מוזיאון הנשקייה המלכותית" החדש שנפתח בלידס.
מה שנותר במצודת לונדון הם פריטים הקשורים ישירות למצודה ולהיסטוריה שלה.
חוק המורשת הלאומית 1983 קבע שהנשקייה המלכותית היא גוף ציבורי לא-מחלקתי, שממומן בידי המחלקה לתרבות, מדיה וספורט.
הנשר נחת הוא ספר מאת הסופר הבריטי ג'ק היגינס.
הספר יצא לאור ב-1975. עלילת הספר עוסקת במבצעי המודיעין הגרמני, על רקע מלחמת העולם השנייה.
עלילת הספר מתרחשת בשנת 1943. עם הצלחת המבצע של אוטו סקורצני, בכיר לוחמי הקומנדו הגרמניים, אשר יחד עם הצנחנים הגרמנים חילץ בספטמבר 1943 את בניטו מוסוליני מכלאו במבצע חילוץ מוטס נועז, ראשון מסוגו, שבו נחת כוח גרמני בדאוני הסתערות על פסגת הר גבוה שם היה מוסוליני כלוא תחת שמירה כבדה.
בזכות המבצע המוצלח עוטר בצלב האבירים של צלב הברזל.
היטלר, שמח על הצלחת המבצע, מציע כי הביון גרמני ישלח כוח מובחר לפשיטה בעומק בריטניה כדי לחטוף את ראש ממשלת אנגליה, וינסטון צ'רצ'יל.
את תכנון המבצע מטיל הימלר על קולונל מאקס ראדל, מפקד בכיר בחיל הפרשים הגרמני אשר נפצע במבצע ברברוסה והועבר לאגף המודיעין.
הפיקוד על כוח הפשיטה מוטל על מפקד הצנחנים המעוטר, קולונל קורט שטיינר.
שטיינר שירת בעברו במערכה על פולין, בקרב על מצודת אבן אמאל ובמאי 1941 לחם בקרב על כרתים.
תמורת הסכמתו לפקד על המבצע ניתנה לשטיינר ולמעטים שנותרו מפקודיו חנינה כללית, והם משוחררים מיחידת העונשין אליה נשלחו כעונש על כך שסייעו ליהודייה להימלט מגטו ורשה.
לשטיינר גם מובטח כי תמורת הסכמתו לפקד על הפשיטה לא יאונה כל רע לאביו, גנרל בכיר המואשם בקשירת קשר נגד היטלר.
משימתם לצנוח לבריטניה, לנוע במסווה של צנחנים מצבא פולין החופשית, ולחטוף את צ'רצ'יל בעודו מתארח באחוזה בכפר.
על ליאם דוולין, איש המחתרת האירית, מוטל לצנוח לאזור קודם לכן ולשמש כחלוץ בטרם המבצע.
עם הגיעו לשם מסתבך ליאם שלא בטובתו בפרשת אהבים ומסכן את זהות הכיסוי שלו.
ב-6 בנובמבר 1943, בשעה אחת אחר חצות הלילה משדרים שטיינר ואנשיו לראדל והימלר, את השדר הנשר נחת.
פירושו של השדר הוא כי הכוח צנח בשלום, חבר לדוולין והגיע לכפר הקטן סטודלי-קונסטייבל שבמחוז נורפוק.
ואולם, שטיינר ואנשיו נדרשים להתגבר על מכשולים רבים בדרכם להשלמת המשימה.
הקשה שבהם הוא היוודע דבר הפשיטה ליחידת יחידת הריינג'רס של צבא ארצות הברית ולאנשיה השוהים באימונים בקרבת הכפר.
מפקדה, קולונל רוברט שאפטו הראוותן, וסגנו קר הרוח, רב-סרן הארי קיין, נדרשים לסכל את מבצעו של שטיינר בכל מחיר.
הספר עובד גם לסרט קולנוע משנת 1976 אותו ביים ג'ון סטרג'ס, ומככבים בו דונלד סאת'רלנד כליאם דוולין, מייקל קיין כקורט שטיינר, רוברט דובאל כמקס ראדל, לארי הגמן וטריט ויליאמס בתפקיד הארי קיין.
הסאטרדייז היא להקת בנות אירית-בריטית.
הלהקה הוקמה על ידי חברת התקליטים פולידור רקורדס.
הלהקה החלה להקליט את אלבום הבכורה שלהן במהלך סיבוב ההופעות של להקת Girls Aloud אליו יצאו.
ב-27 ביולי 2008 יצא הסינגל הראשון של הלהקה שהיה "If This Is Love".
הסינגל הגיע למקום השמיני במצעד הבריטי עם מכירות של 15 אלף עותקים בשבוע הראשון ליציאתו.
לאחר מכן יצאה הלהקה לסיבוב הופעות עם האחים ג'ונאס.
הסינגל השני היה "Up" שיצא ב-12 באוקטובר והגיע למקום החמישי.
אלבום הבכורה של הלהקה נקרא "Chasing Lights" ויצא ב-27 באוקטובר 2008. האלבום הגיע למקום התשיעי במצעד האלבומים הבריטי וזכה למעמד של אלבום פלטינה בממלכה המאוחדת.
הסינגל השלישי מהאלבום היה "Issues" שיצא ב-4 בינואר 2009 וזכה למעמד של סינגל כסף כמו קודמו.
ב-2 במרץ הוציאה הלהקה קאבר לשיר "Just Can't Get Enough" של דפש מוד עבור קומיק רליף.
הסינגל הגיע למקום השני במצעד וזכה להצלחה רבה.
ב-2 ביוני יצאה הלהקה לסיבוב הופעות שכלל 27 הופעות ונקרא "The Work Tour".
בן זוגה של פרנקי, דאגי פוינטר, ניגן בגיטרת באס בחלק מההופעות.
הסינגל החמישי והאחרון מהאלבום היה "Work" שיצא ב-29 ביוני.
הלהקה נבחרה לייצג את המותג להסרת השיער "Veet".
לאחר סיום סיבוב ההופעות שלהם החלו לעבוד אל אלבומם השני.
הלהקה עבדה עם מפיקים שונים כמו סטיב מאק ואינה וורולדסן אשר עבדה עם אומנים כמו הפוסיקט דולז, פיקסי לוט וליאונה לואיס.
ב-4 באוקטובר 2009 יצא "Forever Is Over" שהיה הסינגל הראשון מהאלבום והגיע למקום השני במצעד הבריטי.
האלבום השני של הלהקה שנקרא "Wordshaker" יצא ב-12 באוקטובר 2009. הסינגל השני והאחרון מהאלבום היה "Ego" שיצא ב-3 בינואר 2010 ונחשב לאחד מהשירים הפחות מוצלחים של הלהקה.
הסינגל הראשון שהוציאה הלהקה מהמיני אלבום היה "Missing You" שיצא ב-5 באוגוסט.
ב-13 באוגוסט 2010 הוציאה להקה את המיני אלבום הראשון שלה שנקרא "Headlines!".
הסינגל השני היה "Higher" שיצא ב-28 באוקטובר והיה שיתוף פעולה עם פלו ריידה.
ב-2 בפברואר 2011 החלה הלהקה בסיבוב ההופעות של "Headlines Tour" שכלל 22 הופעות.
בתחילת 2011 החלה הלהקה לעבוד עם מפיקים מוזיקליים כמו לברינת', ספייס קאובוי, אלפאביט, סטיב מאק וטאיו קרוז.
הסינגל הראשון היה "Notorious" שיצא ב-20 במאי 2011 והגיע למקום השמיני.
לאחר מכן הוציאה הלהקה קו של חולצות טריקו הנושאות עליהם כיתוב עם מילים מהסינגלים שלהם.
ב-4 בספטמבר יצא הסינגל השני שהיה "All Fired Up".
ב-11 בנובמבר יצא הסינגל השלישי והאחרון מהאלבום שהיה "My Heart Takes Over".
ב-21 בנובמבר 2011 יצא אלבום הסטודיו השלישי של הלהקה שנקרא "On Your Radar".
ב-2 בדצמבר יצאה הלהקה לסיבוב ההופעות השלישי שלהן שנקרא "All Fired Up!
ב-11 במאי 2012 יצא הסינגל הראשון מאלבומן הרביעי של הלהקה שנקרא "30 Days".
לאחר מכן חתמה הלהקה על חוזה עם חברת מרקורי רקורדס אשר תהיה אחראית על הפצת המוזיקה של הלהקה בארצות הברית.
ב-18 בדצמבר יצא הסינגל "What About Us" שהיה שיתוף פעולה עם שון פול והיה הסינגל הראשון של הלהקה היוצא לאור בכל העולם.
הסינגל זכה להצלחה רבה והחזיק במקום הראשון במצעד הסינגלים הבריטי במשך שלושה שבועות.
הסינגל מכר מעל 114 אלף עותקים בשבוע הראשון ליציאתו והיה הסינגל הראשון של הלהקה אשר הגיע למקום הראשון.
ב-27 בינואר 2013 הוציאה הלהקה את המיני אלבום השני שלה שנשא את השם "Chasing The Saturdays".
האלבום נועד להרחיב את השפעת הלהקה בארצות הברית ולכן האלבום יצא לאור רק באמריקה וקנדה.
לאחר מכן השתתפה הלהקה בתוכנית תיעודית הנקראת "Chasing The Saturdays" ומשודרת בערוץ E!.
הסינגל השלישי מהאלבום הוא "Gentleman" אשר יצא ב-30 ביוני.
ב-4 באוקטובר יצא הסינגל הרביעי אשר היה "Disco Love".
הסינגל החמישי והאחרון מהאלבום היה "Not Giving Up" אשר יצא ב-4 באפריל 2014.
בספטמבר 2014 החל סיבוב ההופעות של הלהקה אשר נקרא "Greatest Hits Live!
tour" במקביל ליציאתו של אלבום להיטים אשר יכלול את להיטי העבר ושלוש רצועות חדשות.
הסינגל הראשון מהאלבום יצא יום קודם שחרורו של האלבום ונקרא "What Are You Waiting For?".
האלבום הגיע למקום העשירי במצעד האלבומים הבריטי.
ב-2 בדצמבר יצא השיר "Christmas Wrapping" שהיה גרסת כיסוי לשיר של הלהקה "The Waitresses".
ב-22 במרץ הכריזה מולי בראיון כי הלהקה בפסק זמן ולא תשחרר מוזיקה חדשה בזמן הקרוב וכי כל אחת מתמקדת בקריירה אישית.
אונה הילי - נולדה ב-11 באוקטובר 1981. השתתפה כזמרת רקע לשיר "Every Song Is a Cry for Love" אשר הופיע באירוויזיון 2006. ב-2006 הוציאה מיני אלבום שנקרא "Sorry".
מולי קינג - נולדה ב-4 ביוני 1987. נבחנה לתוכנית האקס פקטור בשנת 2005 אך נפסלה.
ב-2006 הצטרפה ללהקת בנות בשם "Fallen Angelz" והלהקה נבחנה לעונה הבאה של האקס פקטור אך לא עברה את מחנה האימונים והתפרקה.
ב-2 במאי 2013 הודיעה סנפורד כי היא וארוסה ויין ברידג' מצפים לילד ראשון.
רושל הומס - נולדה ב-21 במרץ 1989. בדומה לסנפורד גם היא הצטרפה ב-2001 ללהקה "S Club 8".
ונסה וויט - נולדה ב-30 באוקטובר 1989. הופיעה במספר הפקות בתיאטרון כולל בעיבוד לסרט מלך האריות.
הנשר הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס.
דמותו הופיעה לראשונה בחוברת Amazing Spider-Man #2 ממאי 1963 ונוצרה על ידי הכותב סטן לי והמאייר סטיב דיטקו.
הנשר הוא האלטר אגו אותו חלקו מספר דמויות - אדריאן טומס, בלאקי דראגו, קליפטון שאלוט וג'ימי נטאלה - כאשר הידוע מביניהם הוא אדריאן טומס, מהנדס לשעבר שהפך לנבל-על לאחר שנבגד בידי שותפו, ונעשה לאחד מנבלי-העל הבולטים ביותר בגלריית הנבלים של ספיידרמן ולאחד מנבליו הראשונים.
הוא חבר מייסד של קבוצת ששת המרושעים.
בלאקי דראגו היה שותפו לתא הכלא של טומס, והשתמש בזהות הנשר באמצעות רתמת כנפיים נוספת.
קליפטון שאלוט וג'ימי נטאלה עברו מוטציה בגופם, שהצמיחה להם כנפיים אמיתיות.
הנשר הופיע במרבית סדרות האנימציה אודות ספיידרמן, ואת דמותו מגלם השחקן מייקל קיטון בסרט הלייב אקשן "ספיידרמן: השיבה הביתה" אשר מתרחש ביקום הקולנועי של מארוול, ואף הופיע בשני הסצנות שאחרי הכתוביות בסרט הלייב אקשן "מורביוס" אשר מתרחש ביקום ספיידרמן של סוני.
מקור, ששת המרושעים, בלאקי דראגו וקליפטון שאלוט
אדריאן טומס היה מהנדס אלקטרוניקה וממציא מסטטן איילנד, ניו יורק אשר חלק שותפות עסקית עם איש עסקים שמעל בכספי החברה והותיר אותו מחוסר עבודה.
טומס הזועם - שבאותה עת יצר רתמת תעופה - הרס את העסק וגילה שרתמה זו גם העניקה כוחות על-אנושיים.
בנוסף, טומס היה אובססיבי בנוגע לגילו המתקדם, וניסה ללא הרף לעכב את השפעות הזדקנותו דרך המצאותיו הגאוניות.
במפגשו הראשון בספיידרמן בעת שהיה במסע שודים ברחבי ניו יורק, טומס לכד אותו במכל מים ללא יכולת לצאת.
בהמשך, ספיידרמן פיתח מתקן שמנטרל את הרתמה של טומס, והפעיל אותו בזמן שהשניים היו באוויר.
בשל כך, טומס שדרג את הרתמה שלו ושדד את מסחרית השכר של מערכת העיתון "הדיילי ביוגל".
הוא הצטרף לגלגולה הראשון של קבוצת ששת המרושעים של דוקטור אוקטופוס, וחטף את בטי ברנט, מזכירתו של ג'יי ג'ונה ג'יימסון.
טומס אילץ את ספיידרמן להסיר את יורי הקורים שלו ואז שפך שמן על גג הבניין וניסה להפיל את ספיידרמן בעזרת כנפיו.
ספיידרמן נמלט ואילץ את טומס לגלות לו היכן נמצא בסיסו של אוקטופוס.
לבסוף, כל חברי הקבוצה נשלחו למאסר.
מאוחר יותר, טומס מאמין שהוא גוסס בכלא וחושף בפני חברו לתא, בלאקי דראגו, את מיקומה של רתמת תעופה נוספת בשטחי הכלא.
בעזרת הרתמה, דראגו נמלט מהכלא וחובר לקרייבן הצייד בניסיון לעצור את ספיידרמן.
בסופו של דבר, טומס הצליח להשתחרר מהכלא והביס את דראגו.
מעט זמן לאחר מכן, ד"ר קליפטון שאלוט גרם למוטציה בגופו שהצמיחה לו כנפיים טבעיות.
טומס השפיל את המאפיונר מורגן, ששכר את ברט קניון/היטמן נגד ספיידרמן וניסה לנקום בטומס.
הוא ארגן את מותם של מאפיונרים בעלי השפעה בעולם התחתון כדי להשתלט עליו, ונאבק בספיידרמן.
הוא ניסה לנקום בשותפו מן העבר ונלחם בפושעים בני-נוער המשתמשים ברתמותיו, ניסה לסחוט קזינו באטלנטיק סיטי ונלחם בהובגובלין, עבר ללאס וגאס ונלחם במוטאנטית סקידס וראסטי קולינס כשניסה לשחרר את ניטרו.
טומס התיידד עם נייתן לובנסקי, קשיש מרותק לכיסא גלגלים שהפך למושא אהבתה של מיי פארקר, דודתו של ספיידרמן.
נייתן עודד את טומס הפצוע לא לתת לנכויותיו להגביל אותו, אף שלא ידע את זהותו הסודית.
מאוחר יותר בקרב נגד ספיידרמן כחלק מששת המרושעים, טומס השתמש במיי כבת ערובה, ונייתן קפץ מכיסא הגלגלים שלו ועלה על טומס.
טומס עף לגובה רב, וביקש מנייתן לרדת ממנו.
כאשר נייתן הציץ, הוא לקה בהתקף לב ונפל מגבו של טומס.
למרות שספיידרמן הציל אותו, נייתן מת בזרועותיה של מיי.
טומס אובחן כחולה סרטן, שנגרם מקרינת רתמת-הכנפיים שלו.
הוא הלך לביתה של מיי וביקש ממנה לסלוח לו על שגרם בעקיפין למותו של נייתן, כשלפתע פיטר פארקר הזועם תקף אותו.
שניהם עבר לזהויותיהם הסודית כנשר וכספיידרמן, בקרב בו ספיידרמן הרס את רתמת הכנפיים שלו.
טומס חזר לבית משפחת פארקר על מנת להתנצל בפני שניהם, שם מיי אחלה לו כי מותו יהיה איטי ומלא סבל.
היא התנצלה בפניו בכלא, אך אמרה כי אינה יכולה לסלוח.
טומס נעשה מעורב במזימתם של זיקית והגובלין הירוק (הארי אוסבורן) להניע את ספיידרמן לשיגעון באמצעות אנדרואידים משני צורה שיתחזו להוריו המתים, הרס אותם בטעות וגרם לספיידרמן התמוטטות עצבים קצרה.
הוא ספג את כוח החיים המדומה של האנדרואידים, ובכך נרפא מהסרטן ונעשה צעיר.
הוא החל לנסות להרוג את כל מי שהכיר אותו כאדם זקן, אך תוכניתו השתבשה בקרב נגד המשוטט.
אמנם הוא הביס את המשוטט שנלקח לבית חולים בידי ספיידרמן, אך הותקף בידי אדם המסוגל להמיס כל חפץ בו הוא נוגע, אשר ביטל את צעירותו של טומס והחזירו למצבו הקודם כזקן.
טומס וסאנדמן הפעילו מניפולציה על הנבלים שכירי-החרב בולזאיי, ג'אגרנוט, דדפול וסייברטות' לגנוב מארגון A.I.M את "דיסק הזהות" המכיל את זהותם הסודית של פעילי וסוכני S.H.I.E.L.D, ביניהם בתו של טומס, ולריה.
כאשר עבד עבור הינשוף לזמן קצר, הוא נכשל במשימתו ופניו צולקו באכזריות בידי החתולה השחורה.
הוא חזר כחבר בתריסר המרושעים של נורמן אוסבורן/הגובלין הירוק, וחבש קסדה כדי להסתיר את צלקותיו.
הקבוצה הובסה בידי ספיידרמן, החתולה השחורה, קפטן אמריקה, איירון מן, ארבעת המופלאים, דרדוויל ויילוג'אקט.
במהלך אירועי "מלחמת אזרחים", טומס הצטרף לששת המרושעים החדשים של דוקטור אוקטופוס לצד הלטאה, שוקר, גרים ריפר והלוכד.
הוא, גרים ריפר והלוכד הובסו בידי האוונג'רס הסודיים של קפטן אמריקה.
בתאו במתקן מעצר של S.H.I.E.L.D, הוא נראה צופה בספיידרמן חושף לעולם את זהותו הסודית.
כאשר ספיידרמן ערק לאוונג'רס הסודיים של הקפטן, טומס נשלח בידי סוכן S.H.I.E.L.D ג'יימי מדרוקס ללכוד אותו.
הוא תוקף את ספיידרמן כאשר חתם על ספר, סימם אותו עם תרופות הרגעה חזקות אך קרס בפתאומיות ואיבד את הכרתו.
הוא התעורר בבית חולים, שם רופא אמר לו כי הוא לקה בשבץ ושרבים משריריו בצד שמאל משותקים.
כאשר הרופא עוזב, טומס מבחין בספיידרמן בחדר ומבקש ממנו להורגו.
למרות שבהתחלה סירב, ספיידרמן חנק את טומס עם כרית לאחר שלגלג עליו ועל דוד בן, אך השאיר אותו בחיים.
כאשר אליושה קרבינוף/קרייבן הצייד החל לאסוף גן חיות מנבלי-על בעלי שמות של בעלי חיים, הוא לכד גם את טומס ושבר את ידיו שוב ושוב כדי למנוע את בריחתו.
המעניש וריינו הביסו את קרייבן ושחררו את נבלי-העל, ביניהם טומס.
טומס חזר לאחר אירועי "אי העכביש" כמנהיג כנופיית גנבים בשם "השודדים הנשרים", המשתמשים ברתמותיו הצבועות בסגנון גותי.
ספיידרמן הביס אותם באמצעות חגורה מגנטית, והביס את טומס שהשתמש בטכנולוגיית מניפולציית גרביטציה.
טומס ואנשיו החלו בסדרת פשעים בניו יורק, והשוטרת קרלי קופר החלה לחקור בעזרת ספיידרמן העליון - תודעתו של דוקטור אוקטופוס בגופו של ספיידרמן המקורי.
ספיידרמן העליון תקף את טומס ואנשיו, וכאשר גילה כי אנשיו של טומס הם ילדים, תקף אותו באכזריות, עיוור אותו באמצעות זרקור העכביש והפיל אותו מגג.
אנשיו של טומס מגויסים לאומת הגובלינים בידי הגובלין הירוק/מלך הגובלינים.
הוא נראה במרפאת כלא "הרפסודה" יחד עם בומרנג והעקרב, שהוכו באכזריות גם הם בידי ספיידרמן העליון.
כאשר אליסטר סמיית ברח מהכלא, הוא ריפא וחיזק את השלושה והציע להם להרוג את ספיידרמן העליון.
בעוד בומרנג נלחם בספיידרמן העליון והעקרב תוקף את ראש העיר ג'יי ג'ונה ג'יימסון, טומס נשלח לתקוף את האזרחים ברפסודה.
גלורי גראנט ונורה וינטרס מבקשות ממנו לעצור, ללא הצלחה.
כאשר ספיידרמן העליון הורג את סמיית, שיפוריו של טומס נהרסו והוא נלקח מהמקום בידי ראש אגף האבטחה של הרפסודה.
טומס ברח מהכלא, הובס בידי ספיידרמן העליון ונלקח לכלא תת-ימי בבעלותו.
שם, הוא נשלט שליטה מוחית בידי ספיידרמן העליון כדי שיצטרף לקבוצת "ששת העליונים" שלו, יחד עם זיקית, אלקטרו, סאנדמן ומיסטריון.
לאחר כל פעם שהשתמש בהם, ספיידרמן העליון הסיר זמנית את מכשירי השליטה המוחית שלו מהם והחזיר אותם לתאיהם.
לאחר קרב נגד קבוצת אדוני הרשע הנוספת בהנהגת לייטמאסטר, הם הצליחו להשתחרר משליטתו של ספיידרמן העליון ותקפו אותו.
הוא הדף אותם בקושי רב בעזרת "ילדת השמש", והם התפזרו לדרכיהם.
ג'ימי נטאלה עבד עבור מאפיונר, ותפקידו היה לנקות את שאריות הפשעים שביצעו שאר אנשיו של המאפיונר.
במשך הזמן הוא לא הצליח להתמודד עם עומס העבודה, וביקש עזרה מהממונים עליו שהציעו לו להפוך לחצי נשר היברידי בעזרת התהליך שיצר את העקרב ואת הזבוב האנושי במחיר אובדן זכרונותיו.
הוא עבר את התהליך, אך הצמיח כנפיים אמיתיות ונעשה קניבל טורף נבלות בדומה לנשר אמיתי.
הוא יצא נגד המאפיונר, ואכל בריונים חלשים ופצועים.
ספיידרמן נתקל בנטאלה לראשונה כאשר אכל את אחד מקורבנותיו על גג.
נטאלה הביס את ספיידרמן בעזרת יכולותיו - לסתות ענק, כוח על-אנושי, קיא חומצתי ותעופה באמצעות כנפיו - אך לבסוף ספיידרמן הביס אותו ביאנקי סטדיום ושבר את ידיו.
בהוראותיה של סאשה קרבינוף, אלקטרו שחרר את נטאלה מהרייקרז והניח לו להשתולל בעיר.
נטאלה החל להיזכר בחלקים מזכרונותיו, תקף את המאפיונרים שהיו מעורבים בהפיכתו לנשר ותקף את ראש העיר ג'יי ג'ונה ג'יימסון במחשבה שהוא האחראי הראשי.
נטאלה הרג את אחד משומריו של ג'יימסון, שברח.
ספיידרמן הגיע למקום ונלחם בנטאלה, שברח וגילה מהמאפיונר עבורו עבד את עברו.
הוא הושכר בידי קבוצת "הממירים" לחסל את המעניש, שהביס את נטאלה לאחר קרב ודקר אותו למוות.
הנשר והילדה הקטנה הוא תצלום שזיכה את הצלם הדרום-אפריקאי, קווין קרטר, בפרס פוליצר.
בתצלום נראה ילד קטן (שבתחילה חשבו שהוא ילדה) הסובל מרעב קשה זוחל על האדמה, כשמאחוריו ניצב נשר אפור-כיפה.
התמונה התפרסמה לראשונה ב"ניו יורק טיימס" ב-26 במרץ 1993.
ב-1993, במהלך מלחמת האזרחים הסודאנית השנייה, פקד את סודאן רעב המוני, ממנו סבלו כמיליון אנשים, בעיקר בדרום המדינה (דרום סודאן של ימינו).
האו"ם וארגוני סיוע נוספים הקימו מחנות פליטים במדינה ושלחו משלוחי מזון.
במרץ 1993 הגיע הצלם קווין קרטר לאחד ממרכזי חלוקת המזון של האו"ם, באיוד.
הוא הבחין בילד רעב זוחל בקושי על הקרקע.
הוריו היו עסוקים באותה עת בקבלת מזון ממרכז הסיוע.
בעודו זוחל, הגיע למקום נשר, שהחל לעקוב אחריו.
קרטר המתין כעשרים דקות בתקווה שהנשר יפרוש כנפיים, אך משלא עשה זאת, התקרב באטיות עד למציאת זווית מתאימה מבלי להבריח את הנשר, עד שהגיע למרחק עשרה מטרים מהם.
לאחר מכן הבריח קרטר את הנשר, ועזב את המקום.
ב-2011 אבא של המצולם חשף כי שמו היה קונג ניונג ושהוא נפטר מחום גבוה ב-2007.
קרטר מכר את התצלום ל"ניו יורק טיימס", והוא התפרסם בגיליון ה-26 במרץ 1993. התצלום זכה לתהודה רבה, ורבים ביקרו את קרטר על שלא סייע לילדה.
בעקבות פניות רבות שהגיעו למערכת העיתון, פורסמה ב-30 במרץ הודעת מערכת, ובה נכתב, בין היתר: .
אף שבאותה העת ההנחיות לצלמים היו שלא ליצור מגע עם קורבנות הרעב, מחשש להפצת מחלות, קרטר עצמו הביע חרטה על שלא סייע לילדה, וכך כתב ביומנו: .
על אף המחלוקת שעוררה התמונה, היא נבחרה לתמונת השנה של המגזין "אמריקן מגזין" וב-1994 זיכתה את קרטר בפרס פוליצר.
ארבעה חודשים לאחר שזכה בפרס, שם קרטר קץ לחייו.
הנשף הוא סרט קולנוע דרמה להט"בי ישראלי משנת 2018 שנכתב ובוים על ידי טל גרניט ושרון מימון.
בסרט מככבת סתיו סטרשקו בהופעת בכורה קולנועית, עליה הייתה מועמדת לפרס אופיר לשחקנית הראשית הטובה ביותר.
סטרשקו היא השחקנית הטרנסג'נדרית הראשונה המועמדת בקטגוריה זו.
הסרט היה מועמד בתחרות הרשמית של פסטיבל טרייבקה היוקרתי בשנת 2019 והוביל את רשימת המועמדים בטקס פרסי אופיר לשנת 2018 עם 12 מועמדויות, מתוכן זכה ב-3 פרסים (ליהוק, איפור ועיצוב תלבושות).
עדן (סתיו סטרשקו) היא נערה מתבגרת ותלמידה חדשה בתיכון, בו היא פוגשת את טיגיסט (נצנת מקונן) וקשת (נועם לוגסי).
השלוש סובלות מדחייה חברתית ומחליטות לעבור ניתוחים קוסמטיים בשוק השחור בקייב, בתקווה שאלו יגדילו את הפופולריות שלהן ויעזרו להן למצוא דייט חלומי לנשף.
בדרך אל הגשמת החלום מגלות טיגיסט וקשת כי לעדן סיבה משלה למסע.
שם השחקן/ית שם הדמות סתיו סטרשקו עדן נצנת מקונן טיגיסט נועם לוגסי קשת אסי לוי קרן יהונתן וילוז'ני מעיין ניב סולטן אביגילמיכה סלקטרמאיר -אבא של עדןטום מרסייהעברי
הסרט הופק על ידי אסנת הנדלסמן-קרן וטליה קלינהנדלר מחברת פאי סרטים ומשה אדרי ולאון אדרי מחברת סרטי יונייטד קינג; הוא יצא בתמיכת קרן הקולנוע הישראלי, המיזם לקולנוע ולטלוויזיה בירושלים, קשת 12, Yes קולנוע ישראלי, המועצה הישראלית לקולנוע, משרד התרבות והספורט ו-MDM Mitteldeutsche Medienförderung.
הנשף הוא מחזמר עם מוזיקה מאת מתיו סקלאר, מילים מאת צ'אד בגיולין, וספר מאת בוב מרטין ובגיולין, המבוסס על קונספט מקורי מאת ג'ק וירטל.
המחזמר מגולל את סיפורם של ארבעה שחקני ברודוויי המקוננים על ימי התהילה שלהם, כאשר הם נוסעים לעיירה השמרנית אדג'ווטר שבאינדיאנה כדי לעזור לתלמידה לסבית שנאסר עליה לקחת את חברתה לנשף בתיכון.
המחזמר זכה לבכורה עולמית בתיאטרון אליאנס באטלנטה, ג'ורג'יה בשנת 2016 והוצג בבכורה בברודוויי בתיאטרון לונגאקר באוקטובר 2018.
המחזמר עובד לסרט על ידי נטפליקס, בהפקתו ובבימויו של ריאן מרפי, ויצא לאקרנים בדצמבר 2020.
המחזמר הופק לראשונה בתיאטרון אליאנס באטלנטה בין התאריכים 18 באוגוסט עד 25 בספטמבר 2016. בבימוי וכוריאוגרפיה של קייסי ניקולאו, עיצוב תפאורה של סקוט פאסק, תלבושות של אן רוט ומתיו פכטמן, תאורה של קנת פוזנר וסאונד מאת פיטר הילנסקי.
המחזמר עלה להרצה בברודוויי בתיאטרון לונגאקר ב-23 באוקטובר 2018, ונפתח רשמית ב-15 בנובמבר 2018. ההפקה נסגרה ב-11 באוגוסט 2019, לאחר ריצה בת 23 תצוגות מקדימות ו-309 הופעות קבועות.
ההפקה עלתה 13.5 מיליון דולר ולא החזירה את השקעתה.
סיבוב הופעות לאומי (בארצות הברית) צפוי להתחיל בפברואר 2021 בפרובידנס, רוד איילנד.
המחזמר נפתח בברודוויי, שם המחזמר הבדיוני "אלינור!: סיפורה של אלינור רוזוולט" חוגג את ערב פתיחתו עם חברי הקאסט הראשיים די-די אלן ובארי גליקמן ("חיים משתנים").
המחזמר מקבל ביקורות נוקבות מההניו יורק טיימס בטענה שדי-די ובארי אינם מבינים את דמויותיהם מאחר שהם מרוכזים בעצמם יתר על המידה, וכתוצאה מכך המופע נסגר בערב הבכורה.
כדי לשפר את תדמיתם, השחקנים מחליטים לתרום לזולת.
הם מתאחדים עם שני שחקנים אחרים – טרנט אוליבר, בוגר בית הספר ג'וליארד חסר מזל שזה עתה לוהק לסיבוב ההופעות של המחזמר "גודספל", ואנג'י דיקינסון, נערת מקהלה שזה עתה עזבה את עבודתה מזה 20 שנה במחזמר "שיקגו" לאחר שהמפיקים מעולם לא נתנו לה להתקדם לתפקיד רוקסי הארט.
לאחר חיפוש בטוויטר, הם מוצאים את אמה, נערה מאינדיאנה שהנשף שלה בוטל על ידי התאחדות ההורים והמורים משום שרצתה להביא את בת זוגה לנשף.
כשהם רואים את ההזדמנות, השחקנים מחליטים לנסוע לאינדיאנה כדי לעזור ("שינוי חיים (חזרה)").
בינתיים באינדיאנה, אמה מתמודדת עם בריונות קשה, אך היא מזכירה לעצמה לנשום ושלא כולם כל כך אכזריים ("פשוט לנשום").
מר הוקינס, מנהל בית הספר ובעל בריתה של אמה, מודיע לה כי שוחח עם פרקליט המדינה וכי הוא מאמין שיש להם סיכוי להחזיר את הנשף.
בית הספר מקיים פגישה עם ארגון המורים וההורים כדי לדון בקיום הנשף.
כאשר אמה ומר הוקינס מתחילים להתקדם, די די, בארי, אנג'י וטרנט מתכנסים עם שלטי מחאה לתמיכה באמה.
די די מזכירה לכולם איזה אדם טוב היא עושה על זה תוך שהיא טוענת שלא מדובר עליה, ומשפילה את אמה ("זה לא עליי").
לאחר הפגישה מתגלה כי הילדה שאמה רוצה לקחת לנשף היא אליסה, סטודנטית פופולרית אך בארון ובתו של ראש ארגון המורים וההורים.
השתיים מתווכחות כשאליסה מאשימה את אמה בכל הפרסום סביב הנשף אבל אמה מרגיעה אותה שגם היא לא רוצה את זה ושהיא רק רוצה להיות איתה ("לרקוד איתך").
השחקנים מנסים לקיים עצרת מחאה עבור אמה, אך הם יכולים רק להזמין את מופע המחצית בעצרת משאיות ענק.
הם מופיעים לצד צוות השחקנים של גודספל ("שיר הקבלה").
מאוחר יותר נודע כי פרקליט המדינה קבע כי על בית הספר לערוך נשף.
אמה מודה לשחקנים, ומר הוקינס ודי די הולכים לחגוג במסעדה אפלביז.
עם חזרת הנשף, התלמידים מתחילים להזמין זה את זה לנשף.
אמה מזמינה רשמית את אליסה לנשף החדש והיא מסכימה, ומבטיחה לצאת להיות איתה ("את הופעת").
באפלביז, מר הוקינס, מעריץ ענק של די די, אומר לה עד כמה היא נותנת לו השראה ("We Look to You").
בארי עוזר לאמה להתכונן לנשף וחושף שגם לו לא הייתה אפשרות ללכת לנשף.
בינתיים, ברחבי העיר, נערים אחרים מתכוננים גם לנשף ("הלילה שייך לך").
כשאמה ממתינה מחוץ לחדר הכושר, היא מבקשת מבארי להכניס אותה מכיוון שהיא עצבנית.
כשהם נכנסים הם מבינים שחדר הכושר ריק.
מר הוקינס, שנמצא בפנים מנסה נואשות לפתור את הנושא, מגלה כי ארגון המורים וההורים העלה נשף אחר בקצה העיר והנשף הזה רק בשביל אמה, כנדרש על ידי פרקליט המדינה.
די די נבהלת כי הנשף המזויף עלול לייצר פרסום רע עבורה, מה שמכעיס את מר הוקינס כשהוא לומד על כוונותיה האמיתיות של די די.
אמה מתקשרת לאליסה שאומרת לה שהיא לא ידעה על הנשף השני.
אמה מבקשת ממנה לבוא להיות איתה אבל היא מסרבת לצאת.
אמה יוצאת הרוסה מחדר הכושר ומבקשת מכל השחקנים ללכת הביתה.
בעקבות הנשף המזויף, התקשורת גועשת סביב האירוע.
השחקנים מעודדים את אמה לעלות מדרגה ולהפוך לפנים של הסיפור, אבל היא מפחדת מדי.
אנג'י מעודדת אותה בכך שהיא מלמדת אותה על זאז, ומשתפת אותה בסיפור על בוב פוסי וההפקה המקורית של שיקגו ("זאז").
די די חוזרת לדבר עם מר הוקינס, שמתלונן על היותה מרוכזת כל כך בעצמה.
היא מבצעת את השיר האהוב עליו כדי להשלים א איתו ונשבעת להתחיל לחשוב על אחרים ("הגברת משתפרת").
טרנט מחליט שהוא עשוי לשנות את דעתם של בני הנוער בעיירה, מכיוון שגם שהוא גדל בעיר קטנה.
הוא מתעמת עם מספר תלמידים על האופן בו הם ומשפחותיהם מפרים את דברי התנ"ך מדי יום וכמה שהם צבועים.
הוא מעודד אותם לפעול על פי "ואהבת לרעך כמוך" מעל הכל ("אהוב את שכנך").
אליסה נפגשת עם אמה כדי להתנצל, ומספרת לה על כל הלחץ שאמא שלה מפעילה עליה להיות מושלמת וכיצד היא מאשימה את אליסה בכך שאביה עוזב אותן.
אמה אינה מסוגלת לקבל את התנצלותה והן נפרדות ("אליסה גרין").
השחקנים מזמינים את אמה להופיע בטלוויזיה, אך היא דוחה אותם ואומרת להם שיש לה תוכנית משלה לשלוט בנרטיב ולשנות את דעת האוכלוסייה.
אמה משוכנעת שהתכנית שלה תעבוד ושהם יוכלו לקיים נשף לכולם.
אמה מבקשת מבארי להיות הדייט שלה כדי שהוא סוף סוף יוכל להגשים את חלומו.
בארי, מאושר, מסכים כשהוא מספר על החמצת הנשף שלו ("בארי הולך לנשף").
אמה מעלה סרטון שלה שרה עם הגיטרה שלה על מאבקיה וכמיהתה לקבלה, ועל איך למרות זאת היא גאה במי שהיא ולא תסתתר.
היא נותנת השראה לחברים אחרים בקהילת הלהט"ב באזור וברחבי הארץ לתמוך בה ולספר כיצד זה עזר להם ("לב סורר").
הסרטון הופך לוויראלי, מעורר השראה לשחקנים לתכנן נשף לאמה ולכל הנוער הלהט"בי ברחבי המדינה.
השחקנים רוצים שלאמה סוף סוף יהיה נשף אבל לבית הספר אין תקציב בשביל זה.
כל השחקנים תורמים, כולל די די, שמוסרת את כרטיס האמריקן אקספרס השחור שלה.
ארגון המורים וההורים זועם על האפשרות לנשף חדש אך התלמידים מביעים את תמיכתם בנשף לכולם, הודות למאמציו של טרנט לשנות את דעתם.
התלמידים מציעים לטרנט להישאר באינדיאנה ולהיות המורה שלהם לדרמה.
אליסה יוצאת בפני אמא שלה מול בית הספר ומתוודה על אהבתה לאמה.
גברת גרין נרתעת לקבל את אליסה כמו שהיא, אבל בארי נכנס ואומר שאם היא לא תקבל את אליסה, היא תאבד אותה.
היא הרוסה אך מתחילה להיות פתוחה יותר ומסכימה להקשיב לבתה.
ארגון המורים וההורים נסוג מהתנגדותו, ומתכונן במהירות לנשף חדש, בעוד שדי די ובארי שואלים מהי "הצלחה".
בית הספר מעלה את הנשף במתכונתו החדשה וזוגות להט"בים מהאזור משתתפים, יחד עם הזוגות הסטרייטים של תיכון ג'יימס מדיסון.
אמה ואליסה סוף סוף מקבלות את הריקוד שלהן וחולקות נשיקה ("הגיע הזמן לרקוד").
האלבום המקורי של ההפקה בברודוויי של "הנשף" הופץ דיגיטלית ב-14 בדצמבר 2018. האלבום הפיזי יצא ב-11 בינואר 2019.
"הנשף" היה המחזמר הראשון של עונת הברודוויי 2018–2019 שזכה בתואר בחירת המבקרים של הניו יורק טיימס.
ג'סי גרין תיאר אותו "כל כך שמח ועליז.
עם הריקודים הקינטיים וההמנונים החזקים שלו, הוא גורם לך להאמין שוב בקומדיה המוזיקלית."
פרנק ריזו, כתב למגזין וראייטי (מגזין) כי "עם שירים מוזיקליים, ספר שובב וביצועים שמזכירים לכם את המהות של הלב והחוצפה של ברודוויי, הפקה שמחה, מצחיקה ומתוקה זה מתאימה למספר דורות של מעריצי מחזות זמר."
שרה הולדרן ממגזין "ניו יורק" כתבה: "יש שמחה אמיתית כל כך שמתגלגלת מהבמה ב"נשף" שאתה מוכן לסלוח על השגיאות הקלות של המחזמר...
האם הזלתי כמה דמעות אמיתיות בסצנת הסיום של "הנשף"?
לעיתים רחוקות גם הפסקתי לצחוק.
אדם פלדמן ממגזין Time Out העניק למופע 4 כוכבים מתוך 5 ואמר "זה מעודד לראות קומדיה מוזיקלית העוסקת בשאלות מודרניות, ובמרכזה עומדת רומנטיקה לסבית מתבגרת.
אך בעוד שהנושאים הם עכשוויים, ישנה תחושה של שנות השמונים בסוגי הדמויות ובסגנון המוזיקלי הכללי של צ'אד בגיולין ומתיו סקלאר, הדומה לעבודתם במחזמר "זמר החתונות; מנה חזקה יותר של מציאות במילים ובספר (מאת בגיולין ובוב מרטין) תצדיק טוב יותר את תפנית הסיום לחינוך סנטימנטלי.
אבל הבימוי המפולפל של קייסי ניקולאו מסייע להעניק למופע מספיק מומנטום כדי לעבור את הבורות העלילתיים שלו."
ב-9 באפריל 2019 הודיע יוצר הקולנוע ריאן מרפי על כוונתו לעבד את המחזמר לסרט עבור נטפליקס.
מרפי אמר בראיון כי הוא מתכוון שהסרט יופק במהירות, וההפקת הסרט תתחיל בדצמבר 2019. הסרט צפוי "להגיע לשירות הסטרימינג בסתיו 2020".
ב-25 ביוני 2019 (עודכן ב-26 ביוני) דווח כי בסרט צפויות לככב מריל סטריפ, ניקול קידמן, ג'יימס קורדן, אנדרו ראנלס, קיגן-מייקל קיי ואקוופינה.
ב-1 בנובמבר 2019 הוכרז כי אריאנה דבוז תגלם את תפקיד אליסה.
ב-25 בנובמבר 2019 הוכרז כי השחקנית החדשה ג'ו אלן פלמן תככב כדמות הראשית, אמה נולאן.
ב-25 בינואר 2020 הוכרז כי קווין צ'מברלין יחליף את אקוופינה בתפקיד שלדון ספרשטיין, ובכך המין המקורי של הדמות במחזמר יוחזר, שכן אקוופינה עסוקה בצילומי סדרת הטלוויזיה שלה Awkwafina is Nora from Queens.☃☃
עיבוד לרומן לצעירים שוחרר בתאריך 10 בספטמבר 2019. סונדרה מיטשל כתבה את הספר, ועבדה על כתיבתו עם יוצרי המחזמר כדי לעבד את המחזמר לדפוס.
השחקניות קייטלין קינונן ואיזבל מק'קלה התנשקו במהלך הופעת "הנשף" במצעד חג ההודיה של מייסיס לשנת 2018. הנשיקה זכתה לתשומת לב תקשורתית משמעותית על היותה הנשיקה הלהט"בית הראשונה בתולדות התשדיר של המצעד.
ב-3 באוגוסט 2019, לאחר הופעה בברודוויי של המחזמר, התרחשה החתונה הבימתית הידועה הראשונה של ברודוויי, בין רכזת תסריט של המחזמר לבין זמרת ושחקנית שעבדה עם המנהל המוזיקלי של המחזמר.
"הנשף" הוא סרט קומדיה מוזיקלי אמריקאי בבימויו של ראיין מרפי שעובד למסך על ידי צ'אד בגיולין ובוב מרטין, על פי מחזמר ברודוויי שלהם ושל מתיו סקלאר בשם זהה.
בסרט מככבים ג'ו אלן פלמן, מריל סטריפ, ג'יימס קורדן, ניקול קידמן, קיגן-מייקל קיי, אנדרו ראנלס, אריאנה דבוז וקרי וושינגטון.
הסרט עלה לשידור ב-11 בדצמבר 2020 בנטפליקס.
די די אלן (מריל סטריפ), שחקנית זוכת שני פרסי טוני, מככבת יחד עם בארי גליקמן (ג'יימס קורדן) במחזמר על הגברת הראשונה אלינור רוזוולט שנכשל בסופו של דבר.
כל אחד מהם מקבל "ביקורות על סיום הקריירה שלו", ובוחר להחיות את פרנסתם על ידי מציאת מטרה לצדקה לקדם.
לשניהם מצטרפים נערת המקהלה הוותיקה מברודוויי, אנג'י דיקינסון (ניקול קידמן) והשחקן חסר המזל טרנט אוליבר (אנדרו ראנלס).
הם מגלים את הסיפור של אמה נולאן (ג'ו אלן פלמן), תלמידת תיכון לסבית שנאסר עליה להביא את חברתה אליסה (אריאנה דבוז) לנשף.
רביעיית כוכבי ברודוויי הולכת לעיירה אדג'ווטר, אינדיאנה כדי לעזור במסע של הנערות הלסביות לקבלה.
הסרט מבוסס על אותה עלילה כמו המחזמר "הנשף", ומשתמש במוזיקה של מתיו סקלאר, מילים מאת צ'אד בגיולין, ותסריט של בוב מרטין ובגואלין, המבוסס על קונספט מקורי מאת ג'ק וירטל.
רשת CNN מציינת שהסרט הוא "נושא בתמיכתו של מרפי להכללה רבה יותר בהוליווד", כדי "ליצור ייצוג שווה לנשים ומיעוטים מאחורי המצלמה".
מרפי הכריז על עיבוד המחזמר לסרט במהלך מופע צדקה של המחזמר בתיאטרון לונגאקר בניו יורק באפריל 2019.
ב־25 ביוני 2019 פורסם כי מריל סטריפ, ג'יימס קורדן, אנדרו ראנלס וניקול קידמן לוהקו כארבעת השחקנים, יחד עם קיגן-מייקל קיי כמנהל בית הספר ואקוופינה כפרסומאית גברת שלדון (החלפה מגדרית של הדמות שלדון ספרשטיין מההפקה הבימתית).
אריאנה גרנדה לוהקה בתחילה לתפקיד אליסה גרין, מעודדת פופולרית אך בארון ובת זוגה של אמה, אך בעיות בתזמון ההפקה אילצו את גרנדה לצאת מהפרויקט.
קרי וושינגטון לוהקה באוקטובר, כאשר אריאנה דבוז הצטרפה בנובמבר, והחליפה את גרנדה בתפקיד אליסה.
ג'ו אלן פלמן לוהקה גם לאמה לאחר חיפוש ארצי לנערה לתפקיד.
הפרויקט הוא הסרט הראשון בהסכם בסך של 300 מיליון דולר של מרפי עם נטפליקס, והחמישי בסך הכל.
ב־25 בינואר 2020, אקוופינה עזבה את הפרויקט עקב בעיות תזמון וקווין צ'מברלין לוהק מחדש כשלדון ספרשטיין, תפקיד אותו ביצע בברודוויי.
ב־25 ביוני 2020 נחשף כי טרייסי אולמן ומרי קיי פלייס תשתתפנה בסרט.
הצילומים החלו ב־11 בדצמבר 2019 בלוס אנג'לס.
ב־12 במרץ 2020 הופסקה ההפקה עקב מגפת הקורונה.
לפני כן השחקנים הראשיים סיימו את הצילומים, ונותרו יומיים בלבד של צילומים שתוכננו להתחדש באמצע אפריל, אך בסופו של דבר עוכבו לקיץ.
הצילום התחדש ב־23 ביולי 2020 ובכך ההפקה הפכה לאחת ההפקות הראשונות בהוליווד שחודשו לאחר פרוץ מגפת הקורונה.
Óláfs saga Tryggvasonar (מילולית: הסאגה של אולאף טריגפסון), או בקיצור Ormurinn langi (הנחש הגדול), הוא בית ארוך מתוך "Óláfs saga Tryggvasonar en mesta", מכלול בלדות, סיפורים ופואמות על המבוסס על הרפתקאותיו של המלך הנורווגי אולאף טריגפסון.
"Ormurinn langi" היא בלדה פרוזאית מסורתית הפופולרית באיסלנד וגם באיי פארו.
הבלדה נכתבה במאה ה-12 על ידי אודר סנורסון, נזיר איסלנדי אשר במקור כתב את הבלדה בלטינית ואחר כך תרגמה לאיסלנדית ופרוזאית.
הבלדה מגוללת את סיפורה של בניית הספינה "הנחש הגדול" (Ormurin Langi) וקרב סבולדר בדנמרק שם נלחם הצי הנורווגי בראשות אולאף טריגפסון כנגד קואליציה של ציים שוודים, דנים ועוד צי אחד בבעלותו של דוכס נורווגי שרוצה לנקום באולאף.
הבלדה מתחילה בכך שאדם (כנראה אודר סנורסון) מזמין את המאזין לבוא ולשמוע את בלדתו.
ישר לאחר מכן מתחיל הפזמון המתאר בכמה מילים את ההכנות לקרב (קרב סבולדר) אשר אליו יוצאים לוחמי נורווגיה.
מהבית השני והלאה מסופר על התחלת בנייתה של "הנחש הגדול", המתוארת כספינה הכי גדולה שנבנתה על אדמות נורווגיה.
ספינה בעלת סגנון ויקינגי אופייני לתקופה של אז.
כשמסתיימת הבנייה, אולאף טריגפסון-מלך נורווגיה לוקח אותה ואת שאר הצי בן ה-11 ספינות שלו לשיט הבכורה עם אנשיו עוד קשת שנקרא איינר אל ונדלנד (פומרניה של היום) אף על פי שאירוע זה לא מסופר.
בינתיים מתרוצצות שמועות על כך ש"הנורווגים כולם יצאו לקרב" ומלך דנמרק סוון הראשון (Sweyn Forkbeard) ומלך שוודיה אולוף סקטקונונג (Olof Skötkonung) רואים בכך הזדמנות להשתלט על נורווגיה ולהרוג את אולאף.
בשם כך מצטרף איריק אל המסע-כדי לנקום את מות אביו- הוקון זיגרודסון אשר מת בנידרוס (Håkon Sigurdsson).
שני המלכים ואיריק מתכוננים לקרב ויוצאים עם צי של 71 ספינות מקצהו הצפוני של מצר ארסונד לקצהו הדרומי.
שם מלך דנמרק מכריז שמי שיטביע את הנחש ראשון בפרס יזכה, איריק אומר לעצמו שאין לו סיכוי להטביע את הנחש ללא עזרת הדנים, אך מלך שוודיה מכריז שיוכל לעשות זאת ללא עזרת אף אחד.
על כך מכריז איריק "לא ראשונה תיקח את הנחש הגדול, אלא את מותך.
"-כלומר, שמלך שוודיה ימות לפני שהוא יזכה להטביע את הנחש הגדול.
איריק פונה אל אנשיו ומכין אותם לקרב.
שם מסופר באמת על כמה חזקים הנורווגים ואז מגיע הצי לאי נטוש (כנראה האי סבולדר, למרות שאין עדות מלאה לכך) ושם הם מחכים תקופה ארוכה.
בנקודה זו בבית מס' 29 יש הפסקה בבלדה, ומסופר על זמן אחר שקופץ קדימה.
מתואר בואה של הנחש מונדלנד בים הבלטי ועל גודלה המרשים.
שלושת המפקדים עומדים על החוף ומביטים בה באה מדרום אל המצר.
כשהנחש הגדול ושאר הספינות מגיעות לטווח ראיה סוקר אולאף את ציי הדנים והשוודים ובבוקר שלאחר מכן תוקפים השוודים ראשונים אבל מובסים ומלכם נמלט מהקרב.
כאשר אולאף רואה שהקרב אבוד הוא מחליט לקפוץ מהנחש בעודו שריונו עליו וכך מחליט למות בטביעה מאשר להילקח בשבי חי.
עמו קופצים שאר חייליו הנאמנים, כך מפסיד אולאף טריגפסון וכך מנצח איריק האקנסון שבתור שלל לוקח את הנחש הגדול והופך להיות שליט נורווגיה תחת ידו של סוון הראשון
+ טקסט הכיתוב עברית פארואזית1.התשמע בלדתי?
בששון רכבו אנשי נורווגיה אלי הקרב!
5.ישב המלך על כסו המלכותי,
ואל בחוריו דיבר: "נשוטה הימה,
וצאו מן היבשת, נצאנה ונשוטה מארץ נורווגיה!"
7.ואז אמרו העליזים והשמחים: "אדוננו, נלכה אחריך,
בכל אשר תלך, בין אם בשלום ובין אם במלחמה,
איננו מפחדים מגלי הים התלולים באשר הם.
8.אזי בא אדם מן מורד הגבעה,
עם חביבות וששון בקולו יחדיו:
"אמור לי את האמת, אישי הצעיר,
12.אלי החוף ירדו, החזקים והשאר,
13.והם פרשו את מפרשה העשוי משי,
כך נאמר, שהיה זה המלך שניווטה,
על אשר שכל אנשי נורווגיה לשיט יצאו.
ועל כן, טיכסו עצה יחדיו, מלך שוודיה והן מלך דנמרק.
15.מלך שוודיה ומלך דנמרק באו יחדיו בברית,
ובמועצה חשבו, על איך יפול ראש מלך נורווגיה.
אשר היה ידוע במעלותיו לכל.
"אשר עליו ללוות את המסע,
על מנת לנקום את מות אביו.
17.ואז בא איריק אל פני המלכים,
ובידו מכתב: "אולאף, מלך נורווגיה,
הוא אשר גרם למות אבי.
18.איריק עמד על רצפת ההיכל,
ובידו חנית בוהקת: "וזאת יראה אולאף מלך נורווגיה,
כי חד יפנה כנגד חד."
20.יצאו ציי הספינות הנאמנות ממצר ארסונד,
ואילו האדון ידע איך לנווט.
21.ואז קם ואמר מלך דנמרק,
ופשוטות במילותי: "ההוא אשר יטביע את הנחש הגדול,
22.לחש איריק לעצמו: "הייתכן ותנסה,
אך לעולם לא תשיג את הנחש עם הדנים אך!
באוחזו סכין חדה: "אקח את הנחש הגדול,
24.איריק עמד שם במרחק פעוט,
עטוף באדום - ארגמן: "לא ראשונה
תיקח את הנחש הגדול, אלא את מותך.
25.דיבר איריק אל אנשיו: "עלינו לפגוש לוחמים,
כיוון שבקרוב יהפוך הסיפון למרחץ דמים!
26."אנשי נורווגיה אשר על ספינת המלך,
יודעים הם היטב איך להכות בסכין.
לכו היטב עם צעדים בוטחים,
27.אומר איריק לפין הקטן: "עמוד לצידי.
וגוננה עלי, אם בסכנה אמצאנה."
ולמלך נורווגיה, אשר עימו ילחמו.
עוגן הטילו על – יד האי,
משמרות הציבו גם ביום וגם בלילה יחדיו.
כי כה חשקו למצוא את הנורווגים.
הפעם כבר לא אדבר יותר.
עכשיו, אספר על זמן אחר,
30.שט אולאף לתוכי הים – הבלטי,
31.שלשות המפקדים על החול עמדו,
ודרומה ראוהם את הספינה הגדולה,
32.ואז דיבר מלך דנמרק: "והכל ילך לי טוב.
עכשיו הנני רואה את הנחש הארוך!
33.איריק עומד על סיפון הספינה,
"מלך דנמרק אינו רואה את הנחש עדיין.
ואז אמר מלך שוודיה אל האדון:
"עכשיו אני בטוח רואה את הנחש.
35."עכשיו הכנוו את הספינות למרדף.
אל תתנו לאולאף לחמוק משם,
36.איריק מסתכל החוצה אל עבר הים,
ומדבר אל אנשיו: "הנני נשבע באלוהי,
הם עדיין לא רואים את הנחש."
37.מלך דנמרק ומלך שוודיה התלחשו:
האדון איריק מפחד לנקום את מות אביו!
דיבר הוא בלהט זעם: "אתגאה שוב,
39.האדון עמד על הדשא הירוק
והחל מדבר: "היו זריזים עכשיו,
עכשיו הנני רואה את הנחש הגדול!
40.הכל ראו את הנחש באה.
הנורווגים הבחינו בהם מן הנחש,
וספק הוטל על ליבם, באם להילחם או באם לברוח.
"הם ישלמו מחיר כבד על ראשי.
מעולם לא פחדתי כך מקרב.
43.הם השיטו את הספינה אלי הקרב,
נראה כי אנשי נורווגיה יודעים היטב להשתמש בחרב!
היה טמון בו כשרון: "אל תכוון את הנחש קדימה,
כי ירכתיה ארוכים יותר מן – השאר.
מלבושו כארגמן: "עכשיו הנני רואה,
חיילי – אדום ומפחד גם הוא יחדיו.
46."מלכי, מעולם לא נראית לי כמפוחד כלל.
שמרת על הסיפון היטב היום,
47.ואז נזעם המלך, ואולף דיבר:
"הרגע שוב, מלכי, לחלשים הכעס הוא אך!
48.אולאף עומד על סיפון הספינה,
ושואל אנשיו: "המיהם אשר מפקדים על ציים אלו?
דיבר בקושי רב: " מלך דנמרק ומלך שוודיה,
50.מפחדים הם הדנים מן הנורווגים,
מעדיפים הם היו לשבת בביתם החם,
51.אך מאומנים יותר הם השוודים,
חמושים ומצליפים באלות ובכדורים משוננים.
ובכל זאת אנו מתקרבים כך שבקרוב יעופו חרבות מדממות!
52.המלך הולך על סיפון הספינה,
"של מי הן הספינות החונות בצד נמל הנחש?
53.ענה הרנינגור – גיס המלך,
הוא לבדו גובר על כולם.
54.לכך ענה המלך אולאף,:"ישמע ברחבי כל, הקרב,
כאשר נורווגים נלחמים מול נורווגים."
55.מלך שוודיה תקף את אולאף בבוקר מוקדם אחד.
היה זה כמו לצפות באש,
נפלו אנשי שוודיה כמו העלים המתנדפים ברוח.
מבקש מהם לנוס כל עוד נפשם בם:
זה מביא לי יגון לראותם כך.
וסופר כי כך נסו על נפשותיהם הדנים.
"אולאף לא יתפאר שנסתי ממנו כה מהר!
כך אף לא אחד יברח.
היה זה מחזה נורא לראותו.
עם המעוותת, כך הם אמרו:
כל חץ שמסעו נגמר, אחד ייפול.
אז ראהו את האדון איריק החזק
עומד על יד הגה הספינה.
החץ מתח את חוט הקשת.
החץ עף, אך את ראש האדון החטיא.
הגה הספינה היה זה שהתפוצץ.
65.איינר משך את קשתו שנית,
החץ עף בין צד ידו לצלעותיו.
66.דיבר איריק אל פין הקטן:
אשר מכוון הישר אל ראשי,
67.לכך ענה פין הקטן –
ידיו אדומות מדם: "זהו האיש הגדול הזה,
68.שנית דיבר איריק: "זאת אצווך,
כיוון שזו אינה שעתו עדיין.
אפסיק למתוח את מיתר הקשת,
כיוון שכיסי הגבר במזל מלאים.
כשפרץ של ברזל חזק התפרץ,
71.כולם בספינה שמעו את מיתרי הקשת,
72.לכך ענה פין הקטן – זורק קשתו:
73.לכך ענה איינר ת'אמברשקלפיר – זורק קשתו:
74."גורל ביתי שוכן ביד אדוני ולא במעוותת.
ראה מה הן יכולות לעשות!
"אקח חרב וגם מגן יחדיו,
76.אנשים עדיין עמדו על שני הסיפונים,
היה זה עצוב במרכז הספינה,
מאז שאנשים החלו להתנדף שם.
מחזיק היטב את חרבו בידו.
הרנינגור קופץ מסיפון ההגה ומסתובב כלפיו.
האדון היה צריך לנתר אחורה,
כדי לחזור חזרה אל יארנברת'ור הרחבה.
79.איריק ציווה על לוחמים חזקים,
הם במהרה קפצו חזרה אל הנחש,
80.אולף האדום קפץ מן הירכתיים,
דם כה רב נשפך על הנחש
כך שכה אדומה היא נראית.
81.קרב קשה נלחם במרכז הספינה,
כאשר ראה כי ירכתיי הנחש נלקחו.
83.האדון גורר את עצמו שלוש פעמים.
ואז נפלו אולף והרינגור עם כל אנשיהם.
זהו לא יהיה סוף טוב עבורכם אם תישארו!
הם היו אחיו האחרונים של המלך,
86.אז לקח איריק את הנחש הגדול,
הסאגה על בני אינגלינג (באיסלנדית: Ynglinga saga) היא סאגה, שנכתבה במקור בנורדית עתיקה על ידי המשורר וההיסטוריון האיסלנדי סנורי סטורלוסון בערך בשנת 1225. זהו החלק הראשון בחיבור ההיסטורי מחזור העולם של סטורלוסון.
סנורי סטורלוסון ביסס את עבודתו על הפואמה המוקדמת יותר Ynglingatal מסוגת השירה הסקלאדית המיוחסת ל מהמאה ה-9 שמופיעה גם כשהיא מתורגמת ללטינית ב- (תיאור מקוצר של ההיסטוריה של נורווגיה שנכתב על ידי נזיר אלמוני במאה ה-13).
הוא מספר את החלק העתיק ביותר בסיפורה של (מכונה Scylfings ביצירה האפית ביאוולף).
סנורי תיאר את המוצא של מלכי נורווגיה מבית המלוכה של שוודיה.
הסאגה על בני אינגלינג הוא החלק הראשון במחזור העולם, ההיסטוריה של המלכים הנורדים הקדומים על פי סנורי.
היצירה של סנורי מכסה את ההיסטוריה של מלכי נורווגיה מהעידן הפרהיסטורי המיתולוגי ועד שנת 1177, עם מותו של המתחזה .
בנרטיב זה שזורים התייחסויות לאירועים היסטוריים חשובים.
הסאגה מתארת את הגעת האלים הנורדיים לסקנדינביה ובאופן שבו ייסד פרייר את שושלת אינגלינג השוודית באופסלה.
ואז הסאגה עוקבת אחר השושלת של מלכי שוודיה עד המלך המיתולוגי (Ingjald illråde), ולאחריה התיישבו הצאצאים בנורווגיה והפכו לאבותיו של האראלד הראשון, מלך נורווגיה.
בבתים הראשוניים של השיר, אסאגרת היא בירת אסאלנד, קטע באסיה שממזרח לנהר טאנה-קוויסל (Tana-kvísl) או נהר ואנה-קוויסל (Vana-Kvísl, קוויסל הוא "נהר מסתעף"), שאותו מסביר סנוררי שהוא , או הנהר דון, הזורם לים השחור.
הנהר מחלק את "שוודיה הגדולה", תוך קבלת נקודת המבט הוויקינגית.
הוא אף פעם לא נקרא כך לפני הוויקינגים (קטע 1).
אודין הוא השליט של אסגארד.
משם הוא מנהל ושולח משלחות צבאיות לכל חלקי העולם.
יש לו את הסגולה שלעולם הוא לא מפסיד בקרב (קטע 2).
כשהוא נעדר, שני אחיו, וילי ו-וה, שולטים באסאלנד (Ásaland) מאסגרר (Ásgarðr).
על גבול שוודיה יש רכס הרים שכיוונו מצפון-מזרח לדרום-מערב.
דרומית לו ארצות הטורקים, שם היה לאודין רכוש; לפיכך, ההרים חייבים להיות הרי הקווקז.
בצפון נמצאים הגבעות הבלתי ראויות למגורים, שחייבים להיות אזור הטונדרה / טייגה.
ככל הנראה, הוויקינגים לא נתקלו בהרי אורל או בעמי האזור.
סנורי לא כולל שום ידיעה עליהם.
אין שום אזכור לטרויה, שלא הייתה רחוקה מקונסטנטינופול, בירת האימפריה הביזנטית ומבחינה צבאית מחוץ להישג ידם של הוויקינגים.
סנורי הבין שטרויה לא יכולה להיות אסגארת, והסיבה היא שמעמדם של האסיר באסאלנד היה מעורער בגלל הפעילות הצבאית של הרומאים; כלומר של האימפריה הביזנטית.
כתוצאה מכך הוביל אודין חלק מהאסיר צפונה וחיפש אדמות חדשות להתיישב בהן.
הם השתמשו בדרך הוויקינגית במעלה הדון והוולגה דרך , הכינוי של הוויקינגים לרוס של קייב.
משם הם המשיכו לסקסלנד (Saxland, גרמניה) ולארצות של המלך בסקנדינביה (קטע 5).
הנוף ההיסטורי הוא בעיקר פנטסטי.
הגרמנים היו בגרמניה ובסקנדינביה במהלך אזכורם המוקדם ביותר בספרות הרומית, הרבה לפני שהרומאים בכלל כבשו את איטליה.
עד כמה התיאור של סנורי הוא יצירה פואטית נותר בלתי ברור.
הודח מתפקידו כמלך האלים, אודין הופך לקוסם גדול בסאגה על בני אינגלינג.
הוא יכול לשנות צורה, מדבר רק בפסוקים ומשקר כל כך טוב שכל מה שהוא אומר נראה נכון.
הוא מכה אויבים וכשאנשיו נלחמים הם משתוללים ולא ניתן לפגוע בהם.
יש לו ספינה שניתן לגלגל כמו מפת שולחן כאשר לא משתמשים בה, הוא מסתמך על שני עורבים מדברים כדי לאסוף מודיעין, והוא מתייעץ עם ראשו המדבר של מימיר לקבל עצות (הוא נושא אותו זמן רב כשהוא מנותק מגופו) (קטע 7).
כאדם אודין מתמודד עם הצורך למות.
גופתו נשרפת ונכסיו נשרפים איתו כדי שיוכל לעלות אל - לאן?
אם אסגארד הוא מקום ארצי, לא שם.
סנורי אומר בהתחלה שמדובר בוולהאלה, ואז מוסיף: "השוודים האמינו עכשיו שהוא הלך לאסאגרת הישנה ויחיה שם לנצח" (קטע 10).
הסאב הבא היא תוכנית דוקו-ריאלטי, שנוצרה והופקה על ידי דומינוס פיצה ו-Teenk בשנת 2019. היא משודרת בערוץ ZOOM ובערוץ היוטיוב "התנור".
התוכנית מציגה את פעילותן של שתי נבחרות יוטיוברים המורכבות מיוצרים ידוענים שחיים במשך תקופה בוילות ומנותקים מהעולם החיצון.
בכל פרק, הנבחרות צריכות לבצע משימות מאתגרות, ומהקבוצה המפסידה מודח אחד המשתתפים.
המשתתף האחרון שנשאר הוא "הסאב הבא" - היוטיובר הבא של ישראל.
המנטורים של הנבחרות היו רז ספאני, בן קיסר, ועמית רחום.
את העונה פותח שלב האודישנים, בו משתתפים מספר רב של מתמודדים, מהם נבחרת על ידי השופטים קבוצה מצומצמת של כ-10 אנשים אשר מתחלקת לשתי נבחרות - "בלאגן גאנג" ו-"אמיגוס".
בשלב האודישנים היו שופטים ידוענים כמו - שירלי לוי, מיכאל ספיר, אלכס סמולקין, ליזה ביך ואור יעקב.
לאחר שנבחרו המשתתפים וחולקו לשתי הנבחרות, עברו המשתתפים למשך תקופה לגור בווילות עם המנטורים שלהם, והחלו באתגרים ומשימות על מנת למצוא מי יהיה היוטיובר הבא של ישראל.
(פרקים 1–4)פרק 5פרק 6פרק 7פרק 8פרק 9פרק 10פרק 11פרק 12פרק 13פרק 14 (הגמר)שםללא הדחהללא הדחהללא הדחהבר רוזנברגללא הדחהליעד כהן
אליהו זלמנובעידן אוחיוןללא הדחהירדן טויזרמנצחים: משפחת שואקה
לצד הצלחת התוכנית וחשיפתה הגדולה, נמתחה עליה ביקורת לא מועטה וטענות כי ההפקה היא זו שמתווה את כיוון התוכנית וקובעת את מהלכה, ובכך נפגעת האותנטיות של התוכנית.
משתתפים רבים שהשתתפו בשלב האודישנים טענו שלא הציגו את האודישן שלהם, או שהוצגו לשבריר שנייה ובכך צונזרו על ידי ההפקה.
כמו כן, המשתתפת בר רוזנברג העלתה סרטון לערוץ היוטיוב שלה בו משתפת את מה שהיה מאחורי הקלעים על פי התחושות שלה.
אחת מהטענות העיקריות שלה הייתה ש"ברגע שנתפתחת המצלמה כל אחד רוצה שיראו אותו כמה שיותר".
הנשר נחת הוא סרט מלחמה בריטי משנת 1976, בבימויו של ג'ון סטרג'ס, עם מייקל קיין, רוברט דובאל ודונלד סתרלנד בתפקידים הראשיים.
התסריט מבוסס על רב המכר הנשר נחת מאת ג'ק היגינס משנת 1975.
העלילה הפיקטיבית היא על מבצע נאצי לחטוף את וינסטון צ'רצ'יל בשלבים המאוחרים של מלחמת העולם השנייה בעקבות הצלחת חטיפת בניטו מוסוליני.
בתחילת הסרט יש סרטון דוקומנטרי על חטיפת מוסוליני.
אדמירל וילהלם קנריס (אנתוני קווייל) מזמן את קולונל (אוברסט) ראדל (רוברט דובאל) ומודיע לו על רצונו של היטלר לחטוף את וינסטון צ'רצ'יל.
הוא בטוח שהדבר לא אפשרי ויישכח מהר אבל היינריך הימלר מזמן את ראדל בלי ידיעת קנריס, מטיל עליו את המשימה ונותן בידיו מכתב מהיטלר המעניק לו את כל הסמכויות ל"מבצע נשר".
ראדל מגייס את ליאם דבלין (דונלד סתרלנד), איש הIRA לשעבר הנלהב לפעול נגד הבריטים.
מודיע של הגרמנים בבריטניה מוסר כי צ'רצ'יל יתאכסן בכפר קטן ליד החוף המזרחי של בריטניה.
ראדל מחליט להטיל את הפעולה על קולונל (אוברסט) קורט שטיינר (מייקל קיין).
שטיינר פיקד על יחידת פאלשירמייגר (צנחנים גרמנים) וצבר עיטורים רבים.
בעת נסיגה מהחזית המזרחית הוא נתקל עם יחידתו ביהודים מגורשים מגטו ורשה לאחר המרד ניסה להציל יהודייה אחת והסתכסך עם אנשי אס אס.
הוא נדון למוות אבל עונשו נדחה והוא נשלח עם אנשיו לאי אולדרני לפגוע בתנועת השיט בתעלת למאנש.
ראדל דבלין מגיעים לאולדרני ומשכנעים את שטיינר ואנשיו להתגייס לפעולה.
בתחילה מוצנח דבלין ליד הכפר ומתקשר עם ג'ואנה גריי (ג'ין מארש) אנטי בריטית שמשפחתה נספתה במחנה ריכוז בריטי במלחמת הבורים.
הוא גם מתאהב במולי פריור (ג'ני אגאטר).
שטיינר ואנשיו צונחים ממטוס דקוטה לבושים במדי לוחמים פולנים אבל מתחתם יש להם מדים גרמנים שלא יעמדו למשפט כמרגלים.
הם מתארגנים בכפר במסווה של אימון של יחידה צבא פולין החופשית.
הם מתיידדים עם הכומר (ג'ון סטנדינג) ואחותו פמלה (ג'ודי גיסון).
בסמוך לכפר נמצאת יחידת יחידת הריינג'רס של צבא ארצות הברית.
קפטן קלרק (טריט ויליאמס) פוגש בשטיינר, מתרשם שזה אכן אימון ולא חושד.
מפקדו קולונל פיטס (לארי הגמן) יוצא מדעתו מחוסר מעש.
הכל מתנהל בסדר עד שחייל אחד מנסה להציל ילדה שנתפסה בגלגל של טחנת קמח ובשעת המעשה נחשפים מדיו הגרמנים.
הם מכנסים את כל אנשי הכפר לכנסייה כבני ערובה.
פמלה מצליחה לברוח ולהגיע לג'ואנה גריי, אך זאת יורה לעברה ופמלה הפצועה מצליחה להיכנס לרכב ולהגיע למחנה הריינג'רס שם מזעיק פיטס את כל חייליו וללא תוכנית מסתער על הכפר ונערך שם קרב עקוב מדם של גרמנים ובריטים.
פיטס מגיע לביתה של גריי, היא פותחת עליו באש ופוצעת אותו קשה והוא הורג אותה.
שטיינר ודבלין משחררים את בני הערובה ומתחמקים מהמקום דרך מנהרה סודית.
דבלין מסתלק ושטיינר מגיע לבית בו נמצא וינסטון, יורה בו למוות ונהרג על ידי השומרים.
מסתבר שזה היה כפיל של צ'רצ'יל שנמצא אותה שעה בוועידת טהרן.